ભાદરવી પૂનમના અંબાજીના મેળાની હાલમાં તડામાર તૈયારીઓ ચાલી રહી છે અને વિવિધ પગપાળા સંઘો પણ અંબાજી તરફ પ્રયાણ કરી ચૂક્યા છે. ત્યારે પદયાત્રીઓ માટે આ વખતે એસટી નિગમ દ્વારા અગિયારસો જેટલી વધારાની બસો અંબાજીના મેળા દરમિયાન દોડાવવાનું આયોજન કર્યું છે. આ પદયાત્રીઓ માટે સ્પેશ્યલ બસો દોડાવાશે. નિગમના અધિકારીઓના કહેવા મુજબ, મેળા દરમિયાન પદયાત્રીઓની સુરક્ષાઓને લઈને આ વખતે સારી ગુણવત્તાવાળી બસો જ દોડાવાશે જૂની અને ખખડધજ બસોને નહી દોડાવાય. અંબાજીના મેળા માટે તા. 10થી 16 સપ્ટેમ્બર સુધી બસો દોડાવામાં આવશે.